Млада социалистка ще е новият премиер на Кралство Дания | eurocom.bg
Либералите на министър-председателя Ларс Расмусен губят изборите
06-06-2019 г. 09:22 ч.
Опозиционната Социалдемократическа партия на Дания печели изборите в Кралство Дания. Те получиха 25,9% от гласовете на избирателите.
Социалдемократите спечелиха 91 от 179-те места в парламента, а досегашните управляващи са втори със 75 места
Действащият премиер Ларс Льоке Расмусен призна поражението, пише Deutsche Welle.
„В Либералната партия сме показали добър резултат“, каза той за получените 23,4%. Според него обаче предстои смяна на правителството.
Десните популисти на Дания също губят изборите. Тяхната Датска народна партия взе само 8,1% от гласовете при 21,1% през 2015 г.
Според агенция France Presse вероятният бъдещ министър-председател на Дания Метте Фредериксен въплъщава новия датски социалдемократически модел, с фокус върху рестриктивната миграционна политика, като същевременно защитава социалната държава.
След като дебютира в парламента на 24 години, тя работи като министър на заетостта и министър на правосъдието, преди да поеме ръководството на най-голямата политическа партия в Дания.
"Тя има работническа кръв във вените си и е четвърто поколение социалдемократ ... Тя прекарва години в подготовка да поеме ръководството на партията, която познава толкова добре", пише за нея датският всекидневник Politiken.
Етикети: Дания | премиер | Либерална партия | социалдемократи